PTTOR-BCP ลดราคาน้ำมันกลุ่มดีเซลทุกชนิด 50 สต./ลิตร มีผลพรุ่งนี้
PTTOR-BCP ลดราคาน้ำมันกลุ่มดีเซลทุกชนิด 50 สต./ลิตร มีผลพรุ่งนี้
23 พ.ย. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันเฉพาะกลุ่มดีเซล ลงลิตรละ 50 สตางค์ มีผลตั้งแต่เวลา 05.00 น. วันพรุ่งนี้ (24 พ.ย.) เป็นต้นไป
ทั้งนี้ ส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ เป็นดังนี้ ดีเซล ลิตรละ 28.29 บาท ดีเซลพรีเมียม ลิตรละ 31.89 บาท ดีเซลไฮพรีเมียม ลิตรละ 32.16 บาท
ส่วนกลุ่มเบนซินและแก๊สโซโอล์ยังราคาเดิม โดยเบนซิน 95 ของ PTTOR ลิตรละ 35.96 บาท แก๊สโซฮอล์ 95 ลิตรละ 28.55 บาท แก๊สโซฮอล์ 91 ลิตรละ 28.28 บาท E20 ลิตรละ 25.54 บาท E85 ลิตรละ 20.49 บาท โดยราคาขายปลีกข้างต้นยังไม่รวมภาษีบำรุงกรุงเทพมหานคร